Гавриил Державин
На властелините и съдиите

Превод от руски: Мария Шандуркова, 2015

chitanka.info

Възкръсна Бог, за да осъди

тълпата земни богове;

защо и докога ще бъдат

към злото примирими те?

Дългът ви е да пазите закона,

а не най-силните лица,

без помощи и без отбрана

самотниците да не са.

Ваш дълг към бедни и невинни,

нещастници да имат дом;

да защитавате безсилни,

да спре бедняшкото тегло.

Затварят се очи с награди,

не виждат и не знаят те:

злодейства земни са грамади,

тъмней без правдата небе.

Царе! Вий с чувство на всевластни,

че няма кой да съди вас,

и вие като мен сте в страсти

и смъртни като всички нас.

И вий ще паднете подобно

листо от есенно дърво!

И вие ще умрете сходно,

като последния ви роб!

Възкръсвай, Боже, прави Боже!

Молитвата им проследи:

ела, съди, наказвай даже,

но наш единствен цар бъди!

1780

Превод: 18 май 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.